Hanna Marcussen

Hanna Elise Marcussen (født 4. september 1977) er en norsk politiker (MDG). 

Marcussen er født i Arendal og oppvokst på Sandøya utenfor Tvedestrand. Hun flyttet til Oslo da hun var 15 år for å gå Steinergymnas i Bærum. Førstegangstjenesten med  befalskurs gjennomførte hun fra 2000 til 2001. Hun er utdannet arkeolog ved Universitetet i Oslo, hvor hun tok en bachelorgrad og en mastergrad i årene fra 2002 til 2009.

Hun var 2015 til 2023 byråd for byutvikling i Oslo kommune.Disse skal styre Norges hovedstad  - Aftenposten. Lest 21. oktober 2015. Hun var nasjonal talskvinne for MDG fra 2008 til 2014, og partiets førstekandidat i Oslo ved stortingsvalget i 2009. Ved kommunevalget 2011 var Marcussen nummer 2 på MDGs liste i Oslo, og kom inn som 1. vararepresentant for  Harald August Nissen. Ved stortingsvalget i 2013 stilte Marcussen som førstekandidat i Rogaland. Hun stod også på niendeplass på kommunelisten til De Grønne ved kommunevalget i 2015.

Hun har hatt disse vervene utenfor partiet:
 2009–2016 Elektronisk Forpost Norge (EFN), styremedlem
 2009–2010 Fred og demokrati i Afghanistan, styremedlem
 2009–2010 Folkeaksjonen oljefritt Lofoten og Vesterålens lokallag i Oslo, styremedlem
 2011– Styremedlem i Digitalt Personvern, en organisasjon dannet for å stanse datalagringsdirektivet

Marcussen er i permisjon fra sin jobb som daglig leder hos Bergfald Miljørådgivere, hvor hun ble ansatt i oktober 2014.bergfald.no/om-bergfald  Lest 4. januar 2016.

 Referanser 

 Eksterne lenker 




Kategori:MDG-politikere
Kategori:MDG-politikere i Oslo
Kategori:Byråder i Oslo
Kategori:Norske arkeologer
Kategori:Alumni fra Universitetet i Oslo
Kategori:Personer fra Arendal kommune